નયારા કંપની વિરૂઘ્ધ ઉપવાસમાં બેઠેલા ખેડૂતોની માંગ છે કે, કેમિકલ યુક્ત પાણીના કારણે જેઓના પાક ખરાબ થયેલ છે તે ખેડૂતોને દર વર્ષે વળતર આપવું, આસપાસના ગામના લોકોને આરોગ્ય, શિક્ષણ જેવી પ્રાથમિક સુવિધાઓનો લાભ આપવો, કંપનીના આસપાસના ગામોના યુવાનોને રોજગરીમાં પ્રાથમિકતા આપવી, જમીન સંપાદન વખતેના ખેડૂતો અને કંપની વચ્ચે થયેલા કરારનું પાલન કરવું, કન્વેયર બેલ્ટના પ્રદૂષણ થી ખેડુતોના ઉભા પાકને થતા નુકશાનને અટકાવો, જમીનના તળમાં કેમિકલ કચરો ઠાલવવામાં આવે છે જેના કારણે આસપાસના ગામોના પીવાના પાણી કેમિકલ યુક્ત થઈ ગયા છે તેનો સત્વરે નિકાલ કરવો વિગેરે જેવી રજૂઆતો કરવામાં આવી હતી. ઉપરોકત માંગો સાથે ઉપવાસમાં બેઠેલા નયારા એનર્જીથી અસરગ્રસ્ત ગામડાઓની ખેડુત સંઘર્ષ સમિતિ દ્વારા રવિવારે સવારે 11 વાગ્યે નયારા એનર્જી લેબર ગેટ, જામનગર હાઇવે થી કાઠી દેવરિયા જવાના માર્ગે કુંભકર્ણ નિંદ્રાધીન તંત્ર અને સરકારને જગાડવા ‘ઘંટારવ' નામનો આશ્ચર્યજનક કાર્યક્રમ કરવામાં આવ્યો હતો.